Source: https://webpravo.eu/clanky/prechod-na-pausalne-vydavky
Timestamp: 2019-06-25 21:47:24+00:00

Document:
Prechod na paušálne výdavky – Webpravo
Home » Články » Prechod na paušálne výdavky
Fyzická osoba viedla jednoduché účtovníctvo, od roku 2017 chce uplatňovať paušálne výdavky .Ako má postupovať.
Prechod z Jednoduchého účtovníctva na evidenciu podľa § 6 ods. 10 ZDP ( čo je v podstate uplatňovanie paušálnych výdavkov ) je upravené v § 51a ods. 5 a 6 ZDP.
51a ods. 5 Daňovník, ktorý začne viesť evidenciu podľa § 6 ods. 10 bezprostredne po období, v ktorom účtoval v sústave jednoduchého účtovníctva, 1) základ dane zvýši o zostatky vytvorených rezerv podľa § 20 ods. 9 písm. b), d) až f) v zdaňovacom období, v ktorom došlo k tejto zmene, podľa stavu zisteného k začiatku zdaňovacieho obdobia, v ktorom začne viesť evidenciu podľa § 6 ods. 10.
(6) Daňovník, ktorý začne viesť evidenciu podľa § 6 ods. 10 bezprostredne po období, v ktorom účtoval v sústave jednoduchého účtovníctva 1) alebo v sústave podvojného účtovníctva, 1) ak v účtovných obdobiach zaúčtoval opravnú položku k nadobudnutému majetku podľa osobitného predpisu, 1) vedie túto opravnú položku len evidenčne, pričom počas vedenia evidencie podľa § 6 ods. 10 ovplyvňuje táto opravná položka len výšku príjmov; počas vedenia evidencie podľa § 6 ods. 10 nemôže prerušiť a ani predĺžiť dobu zahrnovania tejto opravnej položky do daňových výdavkov alebo príjmov.
To v praxi znamená, že daňovník upraví základ dane len v prípade ak tvorí rezervy podľa § 20 ZDP, čo je skôr výnimočná situácia, pričom v otázke sa nespomína, že by viedol opravnú položku k nadobudnutému majetku.
Zároveň však musím upozorniť, že v prípade zmeny spôsobu uplatňovania skutočných daňových výdavkov na postup podľa § 6 ods. 10 / paušálne výdavky / a naopak nie je toto možné dodatočne meniť. Uvedené vyplýva z § 6 ods. 14 ZDP citujem
Ak daňovník v podanom daňovom priznaní za príslušné zdaňovacie obdobie uplatnil preukázateľné daňové výdavky, nemôže ich po uplynutí lehoty na podanie daňového priznania za toto zdaňovacie obdobie zmeniť na výdavky uplatňované spôsobom podľa odseku 10. Ak daňovník v podanom daňovom priznaní za príslušné zdaňovacie obdobie uplatnil výdavky spôsobom podľa odseku 10, nemôže ich po uplynutí lehoty na podanie daňového priznania za toto zdaňovacie obdobie zmeniť na preukázateľné daňové výdavky.
Previous Krmivo ako súčasť obstarávacej ceny zvieraťa základného stáda
Next Účtovanie reklamných služieb

References: § 6
 § 51
 § 6
 § 20
 § 6
 § 6
 § 6
 § 6
 § 20
 § 6
 § 6